Diari Oficial de la Generalitat Valenciana


Sumari del DOGV 5619, del 16-10-2007 (2007/12198)

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la mutació demanial externa d'una parcel·la situada a Rafelbunyol, realitzada per l'ajuntament del dit municipi a favor de la Generalitat, per a ser destinat a l'ampliació de l'IES Pobla de Farnals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12386


Data del document
:   05-10-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Pobla de Farnals, la
    * cultura regional
    * transmissió de la propietat
    * propietat immobiliària

RESOLUCIÓ de 5 d'octubre de 2007, de la Conselleria d'Economia, Hisenda i Ocupació, per la qual s'accepta la mutació demanial externa d'una parcel·la situada a Rafelbunyol, realitzada per l'ajuntament del dit municipi a favor de la Generalitat, per a ser destinat a l'ampliació de l'IES Pobla de Farnals. [2007/12943]  
L'Ajuntament de Rafelbunyol, en sessió plenària realitzada el dia 25 de maig de 2007, va acordar la cessió gratuïta a la Generalitat de la parcel·la de la seua propietat, de 758 m² de superfície, situada al carrer Camí Fondo de la dita població. Posteriorment el ple de l'Ajuntament en data 31 de juliol de 2007 va acordar modificar l'acord anteriorment mencionat canviant la figura de cessió gratuïta per la de mutació demanial externa. Com consta en l'acord mencionat, l'immoble té caràcter de domini públic.  
A proposta de la conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a l'ampliació de l'IES "Pobla de Farnals", que figura en l'Inventari General de Béns i Drets de la Generalitat amb el codi 46/207/003/000.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la mutació demanial externa a favor de la Generalitat realitzada per l'Ajuntament de Rafelbunyol de la parcel·la de 758 m² de superfície, situada al carrer Camí Fondo de la dita població, que confronta, prenent com a front el carrer en el Camí Fondo; per la dret i fons, amb parcel·la o solar, número 1.1, titularitat de la Generalitat; per l'esquerra, amb parcel·les o solars 1.4 i 1.5 propietat d'Arturo Ferrer Higón i Carmen Chisbert Belert.   
Consta inscrita en el Registre de la Propietat de Massamagrell al tom 2190, llibre 88, foli 172, finca 6577, inscripció 1a.   
Referència cadastral: 6265943EM7735Y0307PK.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La mutació demanial realitzada per l'Ajuntament de Rafelbunyol, s'efectua amb la condició de destinar la parcel·la a l'ampliació de l'IES "Pobla de Farnals", i amb subjecció al que disposa l'article 37 de la Llei 14/2003, de Patrimoni de la Generalitat.  
Tercer  
L'immoble acceptat s'haurà d'inscriure en l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 5 d'octubre de 2007.- El conseller d'Economia, Hisenda i Ocupació: Gerardo Camps Devesa